El cicle Cinema en Femení projectarà ‘Thelma & Louise’ al Mario Monreal
15 d’octubre 2019

![](/media/pcvbzlxc/71_c_cartel.jpg)

La delegació de Cultura de l'Ajuntament de Sagunt, dins de la programació cultural de tardor, projectarà la pel·lícula _Thelma & Louise_ en el Centre Cultural Mario Monreal. Esta projecció està emmarcada en el cicle ‘Cinema en femení’, que a la vegada està inclòs en el cicle Diumenges de Cinema.

  

Este _film_ del director Ridley Scott està programat per al pròxim diumenge 20 d'octubre, a les 19 hores, amb entrada gratuïta, aforament limitat i no recomanada per a menors de 7 anys. 

  

Thelma Dickinson, una mestressa de casa de vida buida i anodina, està casada amb un cretí detestable que la tracta com a una xiqueta. Per altra banda, Louise Sawyer treballa com a cambrera en una cafeteria i somia que el seu nóvio Jimmy, que és músic, es case amb ella. Un cap de setmana decidixen fer un viatge juntes en el cotxe de Louise per allunyar-se de la mortal rutina de les seues vides i de totes les seues frustracions. No obstant això, la seua escapada, que prometia ser divertida i, sobretot, alliberadora, acaba sent una experiència plena d'episodis dramàtics.

*   [](http://www.facebook.com/sharer.php?u=https://aytosagunto.es/va/actualitat/el-cicle-cinema-en-femeni-projectara-thelma-louise-al-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/el-cicle-cinema-en-femeni-projectara-thelma-louise-al-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-cinema-en-femeni-projectara-thelma-louise-al-mario-monreal/ "Linked In")
*   [](mailto:?body=https://aytosagunto.es/va/actualitat/el-cicle-cinema-en-femeni-projectara-thelma-louise-al-mario-monreal/)